TVIRTINU

Šiaulių r. Raudėnų mokyklos –

daugiafunkcio centro direktorė

Zita Bezarienė

2017 m. vasario 9 d. įsakymas Nr. Org-25

Šiaulių r. Raudėnų mokykla-daugiafunkcis centras

**METINIS VEIKLOS PLANAS 2017 METAMS**

## **I. BENDROJI INFORMACIJA**

Šiaulių r. Raudėnų mokyklos-daugiafunkcio centro pagrindinė paskirtis – bendrosios paskirties pagrindinės mokyklos tipo mokykla-daugiafunkcis centras. Mokykla vykdo formaliojo švietimo: pradinio, pritaikytą ir individualizuotą pradinio ugdymo, pagrindinio, pritaikytą ir individualizuotą pagrindinio ugdymo programas; neformaliojo švietimo: ikimokyklinio ir priešmokyklinio ugdymo bei neformaliojo vaikų švietimo programas.

Mokyklos veiklos tikslas – suteikti asmeniui dorinės, sociokultūrinės ir pilietinės brandos pagrindus, bendrąjį raštingumą, technologinio raštingumo pagrindus, ugdyti kūrybingą, atsakingą pilietį, įgijusį bendrąsias ir esmines dalykines kompetencijas, būtinas tolesniam mokymuisi, profesinei karjerai ir savarankiškam gyvenimui.

Šiaulių r. Raudėnų mokyklos-daugiafunkcio centro 2017 m. veiklos planas parengtas remiantis 2016 m. veiklos plano įgyvendinimo analize, 2016 m. atlikto mokyklos veiklos įsivertinimo išvadomis.

Nustatant mokyklos 2017 m. veiklos tikslus ir uždavinius bei sudarant veiklos planą vadovautasi Lietuvos pažangos strategija „Lietuva 2030“, Valstybine švietimo 2013–2022 metų strategija, atsižvelgta į Šiaulių r. savivaldybės Strateginį plėtros planą 2011–2017 metams, mokyklos Strateginį planą 2016–2018 metams, kuriam pritarta Šiaulių rajono savivaldybės administracijos direktoriaus 2016 m. vasario 2 d. įsakymu Nr. A-122, 2016–2017 m. m. pradinio ir pagrindinio ugdymo programų Ugdymo planus, patvirtintus Šiaulių r. Raudėnų mokyklos-daugiafunkcio centro direktoriaus 2016 m. rugpjūčio 31 d. įsakymu Nr. Org.-143.

Planą rengė darbo grupė, patvirtinta direktoriaus 2016 m. gruodžio 12 d. įsakymu Nr. Org.-208.

**INFORMACIJA APIE MOKYKLĄ**

**Duomenys apie mokyklą:**

|  |  |  |
| --- | --- | --- |
| **Duomenys** | **2016-01-01** | **2016-12-31** |
| Mokinių skaičius | 69 | 62 |
| Klasių komplektų skaičius | 8 | 8 |
| Mokytojų skaičius | 18 | 18 |
| Tame tarpe metodininkų  Vyresniųjų mokytojų  Mokytojų  Neatestuotų | 9 (50%)  5 (28%)  4 (22%)  0 | 9 (50%)  5 (28%)  4 (22%)  0 |
| Kitų darbuotojų skaičius | 13 | 15 |

**Mokyklos įsivertinimo išvados:**

Tyrinėta: 2 sritis. Ugdymas(is) ir mokinių patirtys

2.4.tema – Vertinimas ugdant

|  |  |  |
| --- | --- | --- |
| **Privalumai** | **Trūkumai** | **Prioritetai** |
| 2.4.2 Mokinių įsivertinimas | 2.4.1 Vertinimas ugdymui | 2.4.1 Vertinimas ugdymui |

## **II. 2016 M. TIKSLŲ IR UŽDAVINIŲ ĮGYVENDINIMAS**

**1. Tikslas**. Gerinti ugdymo ir ugdymosi kokybę plėtojant mokytojų kompetencijas, ugdant besimokančią bendruomenę, įprasminant mokymąsi.

|  |  |
| --- | --- |
| **Uždaviniai** | **Įgyvendinimo rezultatai** |
| 1.1 Kolegialiai mokantis skatinti nuolatinį visų mokytojų profesinį tobulėjimą | Uždavinys buvo įgyvendinamas mokytojams bendradarbiaujant per metodines dienas, mokytojų tarybos posėdžius, stebint ir analizuojant kolegų pamokas, dalijantis gerąja patirtimi ir aptariant galimybes kuo kokybiškiau organizuoti ugdomąjį procesą.  Organizuotas susitikimas „Kas yra gera pamoka?“ su Gilvyčių mokyklos mokytojais, pasidalinta gerąja darbo patirtimi.  Išanalizuotos 2015 m. mokytojų metodinės veiklos ataskaitos ir ištirtas mokytojų kompetencijų tobulinimo bei kvalifikacijos kėlimo poreikis, kuriuo remiantis pakviesti lektoriai pravesti seminarus apie pamokos vadybą, standartizuotų testų panaudojimo galimybes. Mokytojai patobulino gebėjimo naudotis informacinėmis technologijomis kompetenciją išklausę pranešimą „Informacinių technologijų panaudojimo galimybės ugdymo procese“.  Visus metus aktyviai dirbta siekiant nuolatinio mokytojų bendravimo, bendradarbiavimo, planavimo ir mokymosi kartu siekiant patobulinti profesines kompetencijas. Mokytojai dirbdami grupėse teikė siūlymus ilgalaikiam mokytojų kolegialaus mokymosi ir profesinio tobulėjimo planui 2016–2018 metams. Planą ėmus įgyvendinti mokytojai aktyviai dalijosi gerąja darbo patirtimi per metodines dienas, stebėjo vieni kitų pamokas (stebėta apie 40 pamokų), jas analizavo, ieškojo problemų sprendimų būdų. Vestos 2 atviros integruotos pamokos rajono mokytojams, analizuotos ir pasidalinta patirtimi. Kolegialaus mokymosi plane numatytos integruoto ugdymo pamokos, kai pamoką veda du, o kartais ir trys mokytojai: vesta 16 tokių pamokų. Mokytojai nevengia organizuoti ugdomosios veiklos už klasės ribų: netradicinėse erdvėse vesta 10 pamokų. Vestos ir išanalizuotos 5 pamokos stebint išorės vertintojai M. Vilkonienei, vėliau klausytas jos seminaras apie pamokos vadybą. Mokytojams suteikta galimybė pasitikrinti save, patobulinti savo profesinę kompetenciją. Mokytojai aktyviai ir geranoriškai dalinosi darbo patirtimi su kitų mokyklų mokytojais: respublikinio renginio „Jurginės“ metu vestos 8 atviros pamokos, rajono metodinėje dienoje „Idėjų mugė“ 5 mokytojai skaitė pranešimus, mokykloje vyko rajoniniai renginiai „Sukas, sukas malūnėlis“ (pradinių klasių mokiniams ir mokytojams), „Spalvų ir formų terapija“ (rajono mokytojams). |
| 1.2 Tobulinant individualios mokinių pažangos stebėjimo ir vertinimo sistemą skatinti vidinę mokymosi motyvaciją, siekti aukštesnių mokinių mokymosi pasiekimų | Įgyvendinant uždavinį individuali mokinių pažanga stebėta pamokose, aptarta mokytojų taryboje, metodinėje taryboje, per metodines dienas. Atnaujinta „Mokinių asmeninės pažangos stebėjimo, fiksavimo, rezultatų panaudojimo sistema“.  5–10 klasių mokiniai pildė individualios mokymosi pažangos stebėjimo ir vertinimo aplankus. Jie numatė trimestrų rezultatus, analizavo pasiekimus, išsakė lūkesčius. Per „Direktorės valandas“ organizuoti susitikimai klasėse ir pokalbiai apie individualią pažangą. Pasiekimų analizė ir pokalbiai kėlė mokinių mokymosi motyvaciją, skatino siekti geresnių mokymosi rezultatų. Mokslo metų pabaigoje paskatinti 72 %. mokinių, padariusių pažangą per 2015–2016 m. m.  Skatinant glaudesnį bendradarbiavimą su tėvais sudarytas tėvų konsultavimo apie mokinio daromą individualią pažangą grafikas. Tėvams sudarytos galimybės konsultuotis ir aptarti vaiko pasiekimus su mokytojais jiems tinkamiausiu laiku.  Direktoriaus inicijuotas ir atliktas ilgalaikės mokinių individualios pažangos tyrimas. Jis padeda sistemingai stebėti kiekvieno mokinio ilgalaikę pažangą ir skatinti formuotis aukštiems mokinių siekiams.  Daug dėmesio skirta sėkmingam pagrindinio ugdymo pasiekimų patikrinimui ir standartizuotų testų organizavimui bei analizei. Standartizuoti testai pristatyti mokiniams, tėvams, išsamiai analizuoti su mokytojais. Mokytojams organizuotas seminaras „Standartizuotų testų panaudojimo galimybės“. Analizė padėjo mokytojams įvertinti kiekvieno mokinio žinias, gebėjimus, koreguoti ugdymą, atpažinti individualius ugdymosi poreikius. Standartizuotų testų klausimynas parodė mokinių požiūrį į mokymąsi. 100 % 6 ir 9 klasių mokinių jaučiasi atsakingi už savo mokymąsi, mokosi noriai, apmąsto, kaip pagerinti mokymąsi, supranta mokymosi svarbą.  Tobulinant mokėjimo mokytis kompetenciją 5–9 klasėse šia tema organizuotos klasių valandėlės, kurias paruošė ir vedė 10 klasės mokiniai. Mokiniai patobulino mokėjimo mokytis kompetenciją, tai padėjo dažniau patirti mokymosi sėkmę.  Mokyklos bendruomenė įgyvendino projektą „Mūsų sėkmės istorija“, kurio metu kiekvienas mokinys pristatė savo asmeninius pasiekimus ir laimėjimus, džiaugėsi savo ir kitų darbais, pasiekimais bei pažanga.  Aštuoni vyresniųjų klasių mokiniai įgyvendino kūrybinį arba tiriamąjį darbą. Jo metu mokiniai įgyvendinto pasirinktą idėją, ši veikla padėjo įgyti prasmingos patirties. 5 klasėje 1 valanda per savaitę buvo skirta kūrybiniams darbams. Jos metu klasė mokėsi dirbti komandoje, bendradarbiauti, patirti pažinimo ir kūrybos džiaugsmą.  90 % 2–10 klasių mokinių dalyvavo šalies ir rajono olimpiadose bei konkursuose „Olympis“, “Kengūra“, „Bebras“, „Sveikuolių sveikuoliai“, „Mozaika“, dalykinėse rajono olimpiadose, įvairiuose dailės konkursuose, folklorinių šokių konkurse „Patrepsynė“ ir kitur. Jie buvo motyvuojami mokytis, papildomai ruoštis, patirti sėkmę. 69 % dalyvavusių mokinių tapo konkursų ir olimpiadų prizininkais.  Apie mokinių pasiekimus ir laimėjimus nuolatos informuojama mokyklos internetinėje svetainėje, skelbimų lentoje. Mokinių laimėti diplomai eksponuojami koridoriuje. Viešumas formuoja aukštus mokinių siekius ir savigarbą. |

**2. Tikslas.** Integruoti formalųjį ir neformalųjį ugdymą, plėtoti kultūrinį ir etnokultūrinį bendradarbiavimą su kaimo įstaigomis ir institucijomis.

|  |  |
| --- | --- |
| **2.1. Uždavinys.** Gilinti formaliojo ir neformaliojo švietimo integralumą | Siekiant įgyvendinti šį uždavinį, buvo paruošta ,,2016 m. etnokultūrinio, sportinio, kultūrinio ir ekologinio ugdymo programa“. Vykdant minėtą programą buvo ugdomos visų bendruomenės narių bendrosios kompetencijos. Dalyvaujama įvairaus lygmens ir pobūdžio konkursuose: edukacinis konkursas ,,Olympis”, informatikos ir informacinio mąstymo konkursas ,,Bebras“, matematikos konkursas ,,Kengūra“, regioninė tautodailės paroda-konkursas ,,Sidabro vainikėlis“, šalies mokinių folklorinių šokių varžytuvės ,,Patrepsynė“, Respublikinė mokinių piešinių paroda ,,Sukurk savo aplinką pats“, konkursas ,,Sveikuolių sveikuoliai“ ir kiti. Tenkinami kiekvieno mokinio individualūs poreikiai, stengiamasi išnaudoti visas galimybes. Įgyvendinama socializaciją, pilietiškumą, tautiškumą, bendruomeniškumą ugdanti veikla.  Kas mėnesį aptariami ir planuojami bendri renginiai su Šiaulių r. kultūros centro Raudėnų filialu, biblioteka. Organizuota ,,Verslo akademija“ Raudėnų bibliotekoje, Sausio 13-osios minėjimas ,,Atmintis gyva, nes liudija“, Užgavėnės, projektas, skirtas ,Jurginėms, projektas ,,Nacionalinė bibliotekų savaitė“ ir kt.  Stengiamasi tikslingai panaudoti mokyklos galimybes organizuojant formalųjį bei neformalųjį ugdymą, skatinant mokinių, tėvų ir kaimo bendruomenės sveiką gyvenseną.  Organizuoti renginiai ir projektai, skirti sveikos gyvensenos puoselėjimui: Respublikinis projektas ,,Sveikatiada“, organizuotas I-asis sveikatingumo bėgimas, skirtas kovo 11-ajai paminėti, viktorina ,,Sveikos mitybos kodas“, protmūšis ,,AIDS: geriau žinoti“, akcija ,,Tylos stebuklinga versmė“ ir kt. Mokykloje dirba sveikatos priežiūros specialistas, organizuoti šviečiamieji renginiai sveikatos ugdymo ir ligų prevencijos klausimais. Bendradarbiaujama su Šiaulių r. visuomenės sveikatos biuru. Organizuoti užsiėmimai apie pirmos pagalbos teikimą, praktiškai išbandytas ėjimas su šiaurietiškomis lazdomis, išklausyta paskaita apie sveiką mitybą.  Daug dėmesio skirta ekologiniam ir etnokultūriniam ugdymui ir švietimui. Kovo mėnesį įgyvendinta integruoto projekto, skirto Pasaulinei Žemės dienai paminėti, programa ,,Mes – Žemės vaikai“  (organizuota knygų paroda, veikė eksperimentinė laboratorija ,,Bandyk ir paaiškink“, vyko protmūšis ,,Žemė – mano namai“), viktorina ,,Pavasaris pas mus“, paminėta Teatro diena. Etnokultūra integruota pradinėse klasėse, kaip pasirenkamasis dalykas dėstoma 5-6-7 klasėse, veikia folkloro ansamblis ,,Gerviki“, kuris dalyvavo 2016 m. Lietuvos moksleivių dainų šventėje Vilniuje, dalyvavo 12 folkšokių vakarų, pristatė apie 30 teminių koncertinių programų Raudėnuose ir išvykose Kuršėnuose, Šiauliuose, Šilalėje, Telšiuose, Kelmėje, Betygaloje ir kt. Ugdoma mokinių etninės kultūros kompetencija bei atskleidžiami integraciniai ryšiai ir galimybės.  Integruotos pamokos, neformaliojo ugdymo veiklos vykdomos netradicinėse edukacinėse aplinkose: Paskutinio skambučio šventė ,,Lik sveika, mokykla“, žygis prie Balvio ežero, Vaikų piešinių paroda ,,Piešiame Lietuvai“ Raudėnų bibliotekoje, piešinių paroda bažnyčioje, mokyklos bendruomenės ekskursijos į Vilnių, Kauną, Klaipėdą, Naisius, Tryškius ir kt. |
| **2.2. Uždavinys.** Organizuoti vaikų, mokinių, jaunimo ir suaugusiųjų laisvalaikio užimtumą | Skatinant mokyklos ir kaimo bendruomenių bendradarbiavimą ir ugdant bendrąsias kompetencijas organizuota daug įvairių integruotų veiklų, renginių. Kartu buvo įgyvendinta kaimo institucijų ir bendruomenių akcijos, valstybinių dienų, kalendorinių švenčių, minėtinų dienų, paminėjimų priemonės ir parodos.  Sausio 13 dieną vyko Lietuvos Laisvės gynėjų dienos paminėjimas „Atmintis gyva, nes liudija“, organizuotas drauge su kaimo biblioteka ir kultūros centro Raudėnų filialu.  Vasario mėnesį buvo vykdomas Užgavėnių projektas „Žiema, šmurkšt iš kiemo“, bendradarbiaujant su socialiniais partneriais – kultūros centro Raudėnų filialu.  Kovo mėnesį visą savaitę drauge su kaimo bendruomene, kultūros centru vykdytas projektas Lietuvos Nepriklausomybės atkūrimo dienos paminėjimui: buvo organizuojama knygų paroda, skirta Lietuvių kalbos metams; I-asis sveikatingumo bėgimas Raudėnų miestelio gatvėmis, į kurį įsitraukė visa mokyklos bendruomenė, mokinių tėveliai, kaimo bendruomenė ir atvykę svečiai; vyko šventinis renginys „Ir tegul skamba posmai Tau, Tėvyne“, skirtas lietuvių kalbos metams paminėti; mokinių dailės darbų paroda miestelio bibliotekoje; integruota mokymosi diena.  Balandžio 22 dieną buvo vykdomas projektas „Jurginės. Kai Jurgis žemę atrakina“, kuriame dalyvavo ne tik mokyklos ir kaimo bendruomenės, bet ir svečiai iš daugelio respublikos mokyklų, kultūros centrų, švietimo įstaigų darbuotojai.  Mokyklos ir kaimo bendruomenės nariai dalyvavo projekte, skirtame Motinos dienos šventei „Tau, Mama“, vyko kūrybinės dirbtuvės, Pyragų diena.  Mokinių tėvai aktyviai įsijungė į projektą „Mano profesija“, renginio metu pristatė kirpėjo, barmeno, virėjo ir kitas profesijas.  Lapkritį vyko projektas „Šiaurės šalių bibliotekų savaitė“ (renginių ciklas), kurį organizavo miestelio bibliotekininkė. Mokiniai vyko į Tryškius „Trolių parodą“, Žvėrinčių, vyko užsiėmimai bibliotekoje.  Mokykla skatina bendruomenės įsitraukimą į sportinę veiklą. 17 šeimų dalyvavo šeimų sporto šventėje „Mama, tėtis ir aš“. Organizuojami sporto ir sveikatinimo renginiai, rengiamos olimpinės dienos. Mokiniai ir jaunimas dažnai dalyvauja sportinėse veiklose, vakarais lankosi mokyklos sporto salėje. Mokiniams organizuojami sporto būreliai bei įvairios varžybos.  Mokyklos muziejuje buvo vykdomos edukacinės veiklos, muziejų papildė nauji eksponatai, buvo surinkta kraštotyrinė medžiaga „Kraštotyros muziejaus Raudėnų mokykloje-daugiafunkciniame centre įkūrimo istorija“, muziejų nuolat lanko atvykę svečiai, vyksta integruotos, atviros pamokos.  Organizuojamos įvairios ekskursijos ir išvykos. Aplankyti Naisiai, Jomantų miškas, dalyvauta Vilniuje vykusioje šalies moksleivių dainų šventėje, važiuota į Telšius, Žvėrinčių, Tryškius, Kamanų rezervatą. Buvo organizuota edukacinė, pažintinė, kultūrinė mokyklos darbuotojų išvyka į Kauną, Pažaislio vienuolyną. Per Jurgines buvo organizuojamas naktinis žygis aplink Raudėnus. 1–5 klasių mokiniams vyko dienos stovykla „Žaiskime, sportuokime kartu“. Birželį vyresnių klasių mokiniams organizuotas žygis „Susipažįstame su Raudėnų seniūnija“. |

## 

## **III. 2017 METŲ VEIKLOS TIKSLAI IR UŽDAVINIAI**

**Strateginis tikslas: Mokykla-daugiafunkcis centras yra inovatyvi vaikų ir mokinių ugdymo įstaiga, įvairias kultūros, švietimo ir užimtumo paslaugas teikianti bei suaugusiųjų edukaciją organizuojanti institucija.**

**1 tikslas**

Gerinti ugdymo ir ugdymosi kokybę siekiant nuolatinio mokytojų profesinio tobulėjimo, skatinant individualius mokinių pasiekimus ir turtinant įgalinančias mokytis ugdymo(si) aplinkas.

**Uždaviniai:**

1.1. Siekiant nuolatinio profesinio tobulėjimo įtraukti visus mokytojus į kolegialų mokymąsi ir projektinės veiklos organizavimą.

1.2. Taikant įvairius vertinimo ir įsivertinimo būdus skatinti mokinių vidinę mokymosi motyvaciją ir siekti, kad apie 20 % mokinių pagerintų mokymosi rezultatus (lyginant su 2015–2016 m. m.).

1.3. Įtraukiant bendruomenę, naudojantis socialinių partnerių ištekliais kurti skirtingiems ugdymosi poreikiams pritaikomas erdves, plėtoti mokymosi be sienų galimybes.

**2 tikslas**

Kurti kaimo institucijas telkiantį kultūros, edukacijos ir užimtumo visoms Raudėnų bendruomenės amžiaus grupėms traukos centrą.

**Uždaviniai:**

2.1. Siekiant prasmingų mokymosi patirčių įvairovės gilinti formaliojo ir neformaliojo švietimo integralumą.

2.2. Pozityvaus gyvenimo idėjas kartu su įvairių kaimo institucijų darbuotojais įprasminti organizuojant vaikų, jaunimo ir suaugusiųjų laisvalaikio užimtumą.

**VI. 2017 METŲ VEIKLOS TIKSLAI IR UŽDAVINIAI BEI JŲ ĮGYVENDINIMO PLANAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tikslo kodas** | **Uždavinio kodas** | **Veiklos kodas** | **Veiklos pavadinimas** | **Įvykdymo terminas** | **Atsakingas (-i) vykdytojas (-ai)** | **Numatomi asignavimai (Eur)** | **Laukiamas rezultatas** | **Pastabos, komentarai** |
| **1** | **Gerinti ugdymo ir ugdymosi kokybę siekiant nuolatinio mokytojų profesinio tobulėjimo, skatinant individualius mokinių pasiekimus ir turtinant įgalinančias mokytis ugdymo(si) aplinkas** | | | | | | | |
| **1** | **1** | **Siekiant nuolatinio profesinio tobulėjimo įtraukti visus mokytojus į kolegialų mokymąsi ir projektinės veiklos organizavimą** | | | | | | |
| **1** | **1** | **1** | Sudaryti ir įgyvendinti Mokytojų profesinio tobulėjimo ir kolegialaus mokymosi planą 2017 m. | 01 mėn. | V. Aleknavičienė Metodinė taryba | Mokinio krepšelio lėšos | Mokytojai suplanuos asmeninę veiklą, patobulins kompetencijas, plės profesinį ir kultūrinį akiratį, veiks kaip besimokanti organizacija, mokysis dirbti šiuolaikiškai, įdomiai, veiksmingai |  |
| **1** | **1** | **2** | Sukurti mokytojų asmeninio meistriškumo augimo stebėjimo ir įsivertinimo sistemą | 02 mėn. | Metodinė taryba | Mokinio krepšelio lėšos | Mokytojai nuolat stebės ir vertins savo veiklą, sistemingai planuos savo kvalifikacijos kėlimą, metodinę veiklą, dalykinį tobulėjimą |  |
| **1** | **1** | **3** | Organizuoti edukacinę išvyką į Kurtuvėnų mokyklą-daugiafunkcį centrą | 02 mėn. | Direktorė  Z. Bezarienė | Mokinio krepšelio lėšos | Mokytojai susipažins su panašia įstaiga, parsiveš naujų idėjų tolimesnei veiklai |  |
| **1** | **1** | **4** | Organizuoti metodinę dieną su Gilvyčių mokyklos mokytojais. Gerosios patirties sklaida „Pamokos vadyba“ | 03 mėn. | Direktorė  Z. Bezarienė | Mokinio krepšelio lėšos | Pasidalijimas gerąja darbo patirtimi padės siekti kokybiškesnių pamokų organizavimo. Bus patobulintos aplinkų kūrimo, dalyko turinio planavimo kompetencijos |  |
| **1** | **1** | **5** | 70 % mokytojų parengia metodinius darbus ir dalyvauja Šiaulių rajono švietimo centro metodinių darbų parodoje arba aprobuoja juos rajono metodinėse grupėse | 04 mėn. | V. Aleknavičienė  Metodinė taryba | Mokinio krepšelio lėšos | Keliama mokytojų kvalifikacija, skleidžiama geroji darbo patirtis |  |
| **1** | **1** | **6** | Sistemingai dalyvauti kompetencijų tobulinimo seminaruose. Mokykloje organizuoti 2 kvalifikacijos kėlimo seminarus apie vertinimą ugdant ir mokinių mokymosi motyvacijos didinimą | 04/08 mėn. | Direktorė  Z. Bezarienė  V. Aleknavičienė | Mokinio krepšelio lėšos | Mokytojai patobulins kompetencijas, sėkmingiau organizuos ugdomąjį procesą, skatins mokinių mokymosi motyvaciją |  |
| **1** | **1** | **7** | Metodinės dienos (dokumentų analizė, informacija iš seminarų, metodinės medžiagos studijavimas) | 01–05 mėn.  09–12 mėn. | V. Aleknavičienė | Mokinio krepšelio lėšos | Mokytojai nuolat bendraus, bendradarbiaus, planuos, kartu mokysis, patobulins kompetencijas |  |
| **1** | **1** | **8** | „Pagalba kolegai“ (pamokų stebėjimas tarpusavyje pagal iš anksto aptartas problemas) | 03–04 mėn.  10–11 mėn. | Mokytojai | Mokinio krepšelio lėšos | Mokytojai mokysis atpažinti problemas, jas analizuoti, bendradarbiaujant ieškoti sprendimų būdų |  |
| **1** | **1** | **9** | Metodinės tarybos posėdis „Pamokos 1 ir 5 klasėse. Darbo organizavimo būdai ir metodai“ (aptariamos 1 ir 5 klasėse stebėtos pamokos). „Netradiciniai ir kūrybiški metodai ugdant besimokančią bendruomenę 5 klasėje“ | 10 mėn. | Direktorė  Z. Bezarienė  Klasės vadovai | Mokinio krepšelio lėšos | Išsiaiškintos adaptacijos 1 ir 5 klasėse problemos, aptarti sprendimo būdai, pasidalijama darbo patirtimi |  |
| **1** | **1** | **10** | Metodinės tarybos posėdis „Projekto metodas. Mano patirtis“. Sukauptos projektų medžiagos paroda | 11 mėn. | V. Aleknavičienė  Metodinė taryba | Mokinio krepšelio lėšos | Visų mokytojų įtraukimas į projektų organizavimą skatins naujų idėjų sklaidą, ugdymo turinio atnaujinimą |  |
| **1** | **1** | **11** | Metodinės tarybos posėdis „2017 m. metodinės veiklos ataskaitų pristatymas ir profesinio tobulėjimo gairės 2018 metams“ | 12 mėn. | V. Aleknavičienė | Mokinio krepšelio lėšos | Išanalizavus 2017 m. mokytojų metodinę veiklą bus sudarytas 2018 m. kolegialaus mokymosi ir profesinio tobulėjimo planas |  |
| **1** | **2** | **Taikant įvairius vertinimo ir įsivertinimo būdus skatinti mokinių vidinę mokymosi motyvaciją ir siekti, kad apie 20 % mokinių pagerintų mokymosi rezultatus (lyginant su 2015–2016 m. m.)** | | | | | | |
| **1** | **2** | **1** | Mokytojų pokalbis su 8–10 klasių mokiniais apie mokymosi sėkmę | 02/10 mėn. | V. Aleknavičienė  Metodinė taryba | Mokinio krepšelio lėšos | Mokiniai skatinami išsakyti savo lūkesčius, analizuoti sėkmes ir nesėkmes, ugdoma mokėjimo mokytis kompetencija |  |
| **1** | **2** | **2** | Mokytojų apskrito stalo diskusija su buvusiais dešimtokais, tęsiančiais mokslą kitose švietimo įstaigose, „Kaip sekasi dabar?“ | 03 mėn. | V. Aleknavičienė  B. Petronytė | Mokinio krepšelio lėšos | Mokiniai pasidalins mokymosi patirtimi gimnazijoje, tai leis geriau planuoti ugdymą |  |
| **1** | **2** | **3** | 5**–**10 klasių mokinių ilgalaikės individualios pažangos stebėjimo rezultatų aptarimas, perspektyvų numatymas su mokiniais, tėvais, mokytojais, administracija | 03**–**04 mėn. | Direktorė  Z. Bezarienė  Klasių vadovai | Mokinio krepšelio lėšos | Bus analizuojami rezultatai, planuojamas mokymas ir pažanga |  |
| **1** | **2** | **4** | Metodinės tarybos posėdis „Vertinimo įvairovė. Individualios mokinio pažangos stebėjimas ir vertinimas pamokoje. Dialogas vertinant“ | 04 mėn. | V. Aleknavičienė  Metodinė taryba | Mokinio krepšelio lėšos | Mokytojai pasidalins darbo patirtimi pamokose vertinant mokinius |  |
| **1** | **2** | **5** | Seminarai mokytojams „Vertinimas ugdant“, „Tinkamas (įsi)vertinimas – mokyklą tobulinantis veiksnys“ | 04/11 mėn. | Direktorė  Z. Bezarienė | Mokinio krepšelio lėšos | Mokytojai pagilins žinias apie vertinimą pamokoje, sėkmingiau taikys pamokose, tai padės didinti mokinių mokymosi motyvaciją |  |
| **1** | **2** | **6** | Metodinės tarybos posėdis „Vertinimas ugdymui. Pažangą skatinantis grįžtamasis ryšys. Pagyrimai mokiniui. Standartizuotų testų rezultatų analizė“ | 05 mėn. | V. Aleknavičienė  Metodinė taryba | Mokinio krepšelio lėšos | Bus aptarti mokinių pažangos ir standartizuotų testų rezultatai, informacijos tėvams pateikimo būdai, pagyrimai elektroniniame dienyne |  |
| **1** | **2** | **7** | Mokyklos šventė „Mūsų sėkmės istorija“ | 05 mėn. | Darbo grupė | Savivaldybės biudžeto lėšos | Mokiniai pristatys savo asmeninius pasiekimus. Skatinama visuminė mokinio pažanga – nuolatinė visose mokyklinio ugdymo srityse |  |
| **1** | **2** | **8** | Parengti atnaujintą, aiškią ir suprantamą mokinių pasiekimų vertinimo tvarką | 08 mėn. | V. Aleknavičienė  Metodinė taryba | Mokinio krepšelio lėšos | Pasiekimų vertinimo tvarka bus aiškiai suprantama mokiniams ir tėvams |  |
| **1** | **2** | **9** | Mokymosi motyvacijos skatinimas naudojant pagyrimus, padėkas, elektroninį dienyną | 01–12 mėn. | Mokytojai | Mokinio krepšelio lėšos | Keliama mokymosi motyvacija, savivertė, skatinama siekti optimalios asmeninės sėkmės |  |
| **1** | **2** | **10** | Susitikimų ciklas „ Sėkmės istorijos“ su buvusiais mokiniais, įvairių profesijų atstovais | 01–12 mėn. | Klasių vadovai  I. Žalienė | Mokinio krepšelio lėšos | Mokiniai susipažins su įvairiomis profesijomis, išgirs sėkmės istorijas, tai padės planuojant karjerą |  |
| **1** | **2** | **11** | Direktoriaus valanda. Pokalbiai klasėse apie individualią pažangą | 01–12 mėn. | Direktorė  Z. Bezarienė | Mokinio krepšelio lėšos | Aptarus individualią pažangą bus skatinama mokymosi motyvacija, ugdoma mokėjimo mokytis kompetencija |  |
| **1** | **2** | **12** | Pamokų ciklas 5–8 klasėse įtraukiant mokinius į jų rengimą ir vedimą | 11 mėn. | V. Aleknavičienė  Metodinė taryba | Mokinio krepšelio lėšos | Mokiniai mokysis planuoti pamoką, tai ugdys mokėjimo mokytis kompetenciją |  |
| **1** | **3** | **Įtraukiant bendruomenę, naudojantis socialinių partnerių ištekliais kurti skirtingiems ugdymosi poreikiams pritaikomas erdves, plėtoti mokymosi be sienų galimybes** | | | | | | |
| **1** | **3** | **1** | Parengti edukacinių išvykų ir netradicinių dienų „Mokomės ne mokykloje“ organizavimo grafiką 1-10 klasėms | 01 mėn. | V. Aleknavičienė | Mokinio krepšelio lėšos | Iš anksto suplanuotos, turiningos, iliustratyvios, tyrinėjimu pagrįstos veiklos ugdys mokinių dalykines ir bendrąsias kompetencijas |  |
| **1** | **3** | **2** | Projektas „Šūkis sporto salėje“ | 01 mėn. | A. Stugienė | Savivaldybės biudžeto lėšos | Mokinių indėlis rengiant projektą ir puošiant mokyklą |  |
| **1** | **3** | **3** | Organizuoti mokymosi virtualioje erdvėje dienas (1 kartą per mėnesį) | 01–12 mėn. | B. Petronytė  Mokytojai | Mokinio krepšelio lėšos | Sudominimas naujomis veiklomis, mokymosi motyvacijos kėlimas |  |
| **1** | **3** | **4** | Organizuoti edukacinių išvykų ir netradicinių dienų ciklą „Mokomės ne mokykloje“ atskiroms klasių grupėms | 01–05 mėn.  09–12 mėn. | Klasių vadovai  Mokytojai | Mokinio krepšelio lėšos  Savivaldybės biudžeto lėšos | Turiningos, iliustratyvios, tyrinėjimu pagrįstos veiklos ugdys mokinių dalykines ir bendrąsias kompetencijas |  |
| **1** | **3** | **5** | Įvairių erdvių poreikio mokyklos viduje ir teritorijoje tyrimas | 02 mėn. | V. Aleknavičienė | Mokinio krepšelio lėšos | Ištyrus poreikius bus įgyvendinami įvairių erdvių kūrimo projektai |  |
| **1** | **3** | **6** | Įsijungti ir dalyvauti projekte „E twining“ | 03–10 mėn. | V. Aleknavičienė | Mokinio krepšelio lėšos | Bendravimas užsienio kalba virtualioje erdvėje ugdys dalykines kompetencijas |  |
| **1** | **3** | **7** | Įrengti poilsio erdvę mokyklos kieme (sūpuoklės, pavėsinė, suolai, smėlio dėžė) | 04 mėn. | J. Lubienė  Kaimo bendruomenė | Savivaldybės biudžeto lėšos  Projektų lėšos | Poilsio erdvė leis organizuoti kokybišką ikimokyklinio priešmokyklinio ugdymo grupės ugdytinių bei mokinių laisvalaikį ir užsiėmimus |  |
| **1** | **3** | **8** | Įrengti gėlyną prie mokyklos | 05 mėn. | Kaimo bendruomenė  J.Lubienė  V. Katkauskas | Savivaldybės biudžeto lėšos  Projektų lėšos | Gėlynas atspindės senovės lietuvių tradicijas. Ten bus vedamos gamtos mokslų, dailės, technologijų, etnokultūros pamokos |  |
| **1** | **3** | **9** | Projektas „Mes piešiame ant sienos lauke“ | 05 mėn. | A. Stugienė | Savivaldybės biudžeto lėšos  Projektų lėšos | Mokinių indėlis rengiant projektą ir puošiant mokyklą per dailės pamokas |  |
| **1** | **3** | **10** | Įrengti poilsio kampelį 1 aukšto foje | 08 mėn. | Direktorė  Z. Bezarienė  Mokyklos taryba | 2 % lėšos | Mokiniai turės kur praleisti laisvalaikį, bendrauti |  |
| **1** | **3** | **11** | Ikimokyklinio ugdymo grupės patalpų įrengimas | 08 mėn. | Direktorė  Z. Bezarienė  V. Katkauskas  D.Kirjanienė | Savivaldybės biudžeto lėšos | Bus sudarytos sąlygos organizuoti ankstyvąjį ikimokyklinį ugdymą visą dieną, bus sprendžiamos tėvų užimtumo problemos |  |
| **1** | **3** | **12** | Mokyklos muziejaus turtinimas. Naujos ekspozicijos įrengimas | 08 mėn. | A. Steponavičienė | Savivaldybės biudžeto lėšos  2 % lėšos | Mokyklos muziejus bus plačiau panaudojamas edukacijai |  |
| **1** | **3** | **13** | Metodinės tarybos posėdis „Socialinių partnerių įtraukimo, kaimo įstaigų ir įvairių erdvių panaudojimo ugdymui galimybės“ | 09 mėn. | V. Aleknavičienė | Mokinio krepšelio lėšos | Aptariamos socialinių partnerių įtraukimo galimybės, kuriami nauji projektai |  |
| **2** | **Kurti kaimo institucijas telkiantį kultūros, edukacijos ir užimtumo visoms Raudėnų bendruomenės amžiaus grupėms traukos centrą** | | | | | | | |
| **2** | **1** | **Siekiant prasmingų mokymosi patirčių įvairovės gilinti formaliojo ir neformaliojo švietimo integralumą** | | | | | | |
| **2** | **1** | **1** | Metodinės tarybos posėdis „Formaliojo ir neformaliojo švietimo integracija“ | 02 mėn. | V. Aleknavičienė | Mokinio krepšelio lėšos | Mokytojai pagilins dalykines ir bendrąsias kompetencijas, sėkmingiau integruos formalųjį ir neformalųjį švietimą, įvairins veiklos formas |  |
| **2** | **1** | **2** | Organizuoti seminarą rajono ir šalies mokytojams „Prasmingos mokymosi patirtys integruojant formalųjį ir neformalųjį švietimą. Jurginės ir Atvelykis Raudėnuose“ | 04 mėn. | Direktorė  Z. Bezarienė  J. Lubienė | Mokinio krepšelio lėšos  Projektų lėšos | Bendraujama su socialiniais partneriais, ugdomos bendrakultūrinės kompetencijos, skleidžiama geroji darbo patirtis |  |
| **2** | **1** | **3** | Įgyvendinti programą „2017 m. etnokultūrinio, sportinio, kultūrinio ir ekologinio ugdymo programa“ | 01–12 mėn. | Mokyklos bendruomenė | Mokinio krepšelio lėšos | Ugdomos visų bendruomenės narių bendrosios kompetencijos, telkiama bendruomenė, skatinami integraciniai ryšiai |  |
| **2** | **1** | **4** | Organizuoti pažintines dienas netradicinėse erdvėse pagrįstas tyrinėjimu, eksperimentais, kūrybišku mokinių grupių darbu pagal atskirą grafiką | 01–12 mėn. | V. Aleknavičienė  Mokytojai | Mokinio krepšelio lėšos | Turiningos, iliustratyvios, tyrinėjimu pagrįstos veiklos ugdys mokinių dalykines ir bendrąsias kompetencijas |  |
| **2** | **1** | **5** | Organizuoti renginius mokyklos ir kaimo bendruomenėms skatinant sveiką gyvenseną | 01–12 mėn. | Direktorė  Z. Bezarienė  V. Lapėnienė  R. Navickas  L. Aušbikavičienė | Mokinio krepšelio lėšos  Projektų lėšos | Organizuojami renginiai ir projektai, skirti sveikos gyvensenos puoselėjimui bendruomenėje. Renginių ir projektų skaičius |  |
| **2** | **1** | **6** | Organizuoti projektus, skirtus Vasario 16, Kovo 11, Žemės dienai, Jurginėms integruojant formalųjį ir neformalųjį ugdymą | 01–12 mėn. | V. Aleknavičienė  L. Aušbikavičienė  Darbo grupės | Mokinio krepšelio lėšos | Įgyvendinama socializaciją, pilietiškumą, tautiškumą, bendruomeniškumą ugdanti veikla |  |
| **2** | **1** | **7** | Ekologinę veiklą integruoti į etnokultūrinio, dorinio ugdymo bei gamtos mokslų disciplinas ir neformalaus ugdymo veiklą. Organizuoti ekologinio ugdymo projektus | 01–12 mėn. | Metodinė taryba  Gamtosauginių dalykų mokytojai | Mokinio krepšelio lėšos | Dalyvaujama ekologinio ugdymo projektuose „Žemės diena“, „Pasaulinė gyvūnijos diena“, „Jurginės“, „Sveikatiada“, „Sveikuolių sveikuoliai“ |  |
| **2** | **1** | **8** | Organizuoti radijo laidas pagal sudarytą grafiką | 01–12 mėn. | V. Aleknavičienė  Mokinių taryba | Mokinio krepšelio lėšos | Radijo laidos padės skleisti informaciją |  |
| **2** | **1** | **9** | Dalyvauti įvairaus lygmens ir pobūdžio konkursuose, projektuose, renginiuose | 01–12 mėn. | Formalųjį ir neformalųjį ugdymą organizuojantys mokytojai ir vadovai | Mokinio krepšelio lėšos  Projektų lėšos | Dalyvaujama „Patrepsynės“, „Jurja“, piešinių konkursuose, sporto varžybose, folkšokių vakaruose, protmūšiuose ir kt. Įgyvendinama socializaciją, pilietiškumą, tautiškumą, bendruomeniškumą ugdanti veikla |  |
| **2** | **1** | **10** | Etninės kultūros teoriją ir praktiką integruoti į visus mokomuosius dalykus ir popamokinę veiklą | 01–12 mėn. | Pradinio ugdymo mokytojai  Mokytojai dalykininkai  Neformalaus ugdymo užsiėmimų vadovai | Mokinio krepšelio lėšos | Ugdoma etninės kultūros kompetencija bei parodomi integraciniai ryšiai ir galimybės 1–10 klasių mokiniams |  |
| **2** | **1** | **11** | Integruotas pamokas, neformaliojo ugdymo veiklas vykdyti netradicinėse edukacinėse aplinkose (muziejuje, bibliotekose, bažnyčioje, kultūros centre, lankytinose vietose ir kitur) | 01–12 mėn. | Mokytojai, socialiniai partneriai | Mokinio krepšelio lėšos | Turiningos, iliustratyvios pamokos ir neformaliojo ugdymo užsiėmimai |  |
| **2** | **1** | **12** | Ikimokyklinio ir priešmokyklinio ugdymo koncentruose įgyvendinti programą „Pupų pėdeliai“ | 01–12 mėn. | Ikimokyklinio ir priešmokyklinio ugdymo grupės pedagogė | Mokinio krepšelio lėšos | Vaikai išmoksta liaudies žaidimų, ratelių, dainų, smulkiosios tautosakos |  |
| **2** | **1** | **13** | Organizuoti prevencinę veiklą dalyvaujant projektuose „Zipio draugai“, „Veiksmo savaitė BE PATYČIŲ 2017“, „Obuolys“ | 01–12 mėn. | E. Jocienė  Klasių vadovai | Mokinio krepšelio lėšos | Vykdoma patyčių prevencija, ugdomos socialinės kompetencijos |  |
| **2** | **1** | **14** | Parengti tarpdalykinės integracijos planą 2017–2018 m.m. | 08 mėn. | V. Aleknavičienė | Mokinio krepšelio lėšos | Mokymosi krūvių mažinimas ir formų įvairinimas. Mokinių individualių poreikių tenkinimas ir galimybių išnaudojimas |  |
| **2** | **2** | **Pozityvaus gyvenimo idėjas kartu su įvairių kaimo institucijų darbuotojais įprasminti organizuojant vaikų, jaunimo ir suaugusiųjų laisvalaikio užimtumą** | | | | | | |
| **2** | **2** | **1** | Kas mėnesį įgyvendinti bent po vieną renginį ar veiklą su kaimo institucijomis | 01–12 mėn. | Mokyklos ir kitų kaimo institucijų vadovai ir darbuotojai  Bendruomenių nariai | Mokinio krepšelio lėšos  Projektų lėšos | Kartu įgyvendinamos kaimo institucijų ir bendruomenių akcijos, valstybinių dienų, kalendorinių švenčių, minėtinų dienų paminėjimo priemonės ir parodos. Mokomasi bendrauti ir bendradarbiauti, socializuotis per bendrą kūrybinę veiklą |  |
| **2** | **2** | **2** | Skatinti aktyvų mokinių, tėvų ir kaimo bendruomenės narių dalyvavimą sportinėje bei sveikatinančioje veikloje | 01–12 mėn. | Mokyklos taryba  Direktorė  Z. Bezarienė Kūno kultūros mokytojas  Kaimo institucijų atstovai | Mokinio krepšelio lėšos  Projektų lėšos | Organizuojami vietos, rajono, regiono, šalies sporto ir sveikatinimo renginiai  Rengiamos olimpinės dienos, sportinio/sveikatinančio užimtumo vakarai, susitikimai, renginiai  Judriosios pertraukos  Sportinių ir sveikatinimo projektų rašymas ir vykdymas  Sporto salės patalpų, lauko sporto aikštyno panaudojimas (kaimo bendruomenei, sporto klubui) |  |
| **2** | **2** | **3** | Kūrybiškai panaudoti mokyklos muziejų | 01–12 mėn. | Mokyklos vadovai  Darbuotojai | Mokinio krepšelio lėšos  Projektų lėšos | Susiejama teorija su praktika  Vykdomos edukacinės veiklos  Nuolat papildoma ir analizuojama kraštotyrinė medžiaga  Rengiamos etnografinės popietės, susitikimai muziejaus patalpose |  |
| **2** | **2** | **4** | Rengti atskirų amžiaus grupių ir bendras edukacines išvykas, žygius, ekskursijas, ekspedicijas, stovyklas | 05–08 mėn. | Etnokultūros puoselėtojai  Veiklų organizatoriai | Mokinio krepšelio lėšos  Projektų lėšos | Skatinamas bendravimas, savitarpio pagalba  Tobulinamos mokymosi ir bendrosios kompetencijos |  |
| **2** | **2** | **5** | Įkurti 10,5 valandų trukmės ikimokyklinio ugdymo grupę | 09 mėn. | Direktorė  Z. Bezarienė | Savivaldybės biudžeto lėšos | Bus organizuotas 2–6 metų vaikų užimtumas visą dieną Bus ugdomos vaikų kompetencijos, sudaromos sąlygos tėvams dirbti |  |
| **2** | **2** | **6** | Sudaryti sąlygas vakarais mokyklos sporto salėje sportuoti visiems norintiems | 01–12 mėn. | V. Katkauskas  R. Navickas | Savivaldybės biudžeto lėšos | Bus tenkinami saviraiškos poreikiai kaimo bendruomenės nariams |  |
| **2** | **2** | **7** | Organizuoti suaugusiųjų švietimo užsiėmimus Raudėnų kaimo gyventojams (pagal atskirą planą) | 01–12 mėn. | Direktorė  Z. Bezarienė | Savivaldybės biudžeto lėšos | Suaugę Raudėnų bendruomenės nariai bus įtraukiami į įvairias veiklas, plėtos bendrakultūrines, asmenines ir socialines kompetencijas |  |

## **V. LAUKIAMI REZULTATAI**

Įgyvendinus 2017 m. veiklos tikslus ir uždavinius bus pasiekta aukštesnės ugdymo ir ugdymosi kokybės. 20% mokinių pagerins mokymosi rezultatus. Visi mokytojai bus įtraukti į kolegialų mokymąsi, projektinės veiklos organizavimą. Mokyklos gyvenimas ir ugdymo(si) procesas taps įdomesnis ir patrauklesnis. Nuolatinis profesinis tobulėjimas skatins mokytojus darbe su mokiniais ieškoti efektyvesnių būdų ir metodų.

Sukurtos naujos įvairiems ugdymosi poreikiams pritaikomos erdvės atvers naujas galimybes organizuoti įvairias veiklas už mokyklos sienų. Mokiniai edukacinių išvykų ir netradicinio ugdymo dienų metu bus skatinami tyrinėti, stebėti, praktiškai susipažinti su supančia aplinka.

Įstaiga atvers duris visai Raudėnų bendruomenei – organizuojamas suaugusiųjų mokymas, veiklos sporto salėje, renginiai bendruomenei, etnokultūrinė veikla telks bendruomenę, stiprins ryšius tarp visų amžiaus grupių raudėniškių. Bus glaudžiau bendradarbiaujama su visomis kaimo institucijomis organizuojant vaikų, jaunimo ir suaugusiųjų laisvalaikį.

Mokykloje bus įkurta 10,5 val. trukmės ikimokyklinio ugdymo grupė, kuri padės spręsti vaikų ir tėvų užimtumo problemą.

\_\_\_\_\_\_\_\_\_\_\_\_\_\_

PRITARTA

Šiaulių r. Raudėnų mokyklos-daugiafunkcio centro

tarybos 2017 m. sausio 25 d. protokolo Nr. 1.

SUDERINTA

Savivaldybės administracijos

Atsakingas darbuotojas (pareigos, vardas, pavardė)

­­­­­­­­­­­­­­––––––––––––––––––––––––

(parašas, data)